El Centre Cívic ‘Els Vents’ obrirà les portes este pròxim dijous
19 de desembre 2017

![Imagen 1](/media/2eyj3m4j/69maria-gimenez_5_maqueta.jpg)

La delegació de Participació Ciutadana de l'Ajuntament de Sagunt juntament amb la Federació de Veïns inaugura el Centre Cívic ‘Els Vents’. L'acte tindrà lloc este dijous 21 de desembre, a les 19.00 hores.

El barri d‘Els Vents’ ja compta amb el seu nou centre cívic. Este local servirà perquè les diferents entitats no lucratives del municipi puguen reunir-se o realitzar activitats relacionades amb l'acció social i participativa.

Per a celebrar este esdeveniment, la Federació de Veïns de Sagunt ha organitzat una exposició de pintures fetes per l'Associació de Veïns de ‘La Forja’ tutelats per l'artista Inma Ortega. A més, l'Associació Cultural ‘Amics de la guitarra’ serà l'encarregada de dur a terme un concert per a amenitzar la inauguració.

La regidora de Participació Ciutadana, María Giménez, asegura que este “**és un esdeveniment molt important, perquè des del departament som molt conscients de la necessitat d'enfortir l'associacionisme en el nostre municipi. Per açò considerem imprescindible continuar oferint espais que complisquen amb les necessitats bàsiques de les nostres entitats socials. Ha sigut molt gratificant que la federació haja liderat l'organització de l'acte. És una bona prova de la capacitat d'acció que té esta associació**”.

![](/media/npofu3k0/69cartel-inauguracion-els-vents_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/el-centre-civic-els-vents-obrira-les-portes-este-proxim-dijous/ "Facebook")
*   [](http://twitter.com/share?url=https://aytosagunto.es/va/actualitat/el-centre-civic-els-vents-obrira-les-portes-este-proxim-dijous/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-civic-els-vents-obrira-les-portes-este-proxim-dijous/ "Linked In")
*   [](mailto:?body=https://aytosagunto.es/va/actualitat/el-centre-civic-els-vents-obrira-les-portes-este-proxim-dijous/)